**Kodisjoen koulun oppilaskunnan vuosisuunnitelma 2022-2023**

Kodisjoen koulun oppilaskuntaan kuuluu tänä lukuvuonna 38 oppilasta. Oppilaskunta valitsee keskuudestaan hallituksen, joka edustaa oppilaskuntaa hallituksen kokouksissa. Hallitus valitaan äänestämällä oppilaskuntavaaleissa. Lukuvuoden alussa järjestettävien vaalien jälkeen pidetään järjestäytymiskokous, jossa oppilaskunnan hallitus päättää edustajien vastuualueet. Järjestäytymiskokouksen jälkeen hallitus aloittaa tulevan toimintavuoden tapahtumien suunnittelun. Tähän hallituksen jäsenet selvittävät koko oppilaskunnan toiveita ja mielipiteitä. Jokaisella oppilaskunnan jäsenellä on mahdollisuus vaikuttaa ja toimia, vaikka hallitukseen valitaan vain kaksi edustajaa kultakin vuosiluokalta. Oppilaskunnan jäsenet saavat vaikuttaa hallituksen kokouksissa käsiteltäviin asioihin kertomalla omia ehdotuksiaan oppilaskunnan hallituksen jäsenille. Tämän voi tehdä kertomalla toiveensa jollekin oppilaskunnan hallituksen jäsenelle tai kirjoittamalla viestin oppilaskunnan postilaatikkoon. Hallituksen jäsenistä valitut viestintävastaavat huolehtivat postilaatikosta. Ehdotukset ja toiveet käsitellään hallituksen kokouksissa. Oppilaskunta järjestää erilaista ohjelmaa ja teemapäiviä. Jokaiselle luokalle jaetaan omat teemapäivät suunniteltavaksi ja toteutettavaksi. Tällaiseen suunnittelu- ja järjestämistyöhön osallistuu koko luokka. Oppilaskuntaa ohjaa lukuvuonna 2022-2023 Tiina Mäkelä.

**Alla on lueteltu oppilaskunnan hallituksen mahdollisesti järjestämää ohjelmaa lukuvuodelle 2022-2023**

**Syyslukukausi:**

**Elo- syyskuu**

Oppilaskuntavaalit ja oppilaskunnan järjestäytyminen   
Vuosisuunnitelman tekeminen

**Lokakuu**

Polkupyöräpäivä ja ajotaitorata (5-6lk)   
→ syksyllä tai keväällä  
Halloween ohjelmaa   
→pukeutumiskilpailu  
→kauhukammio

**Marraskuu**

Väriviikko (3-4lk)  
Pelipäivä

**Joulukuu**

Jouluyllätyksiä (1-2lk)  
Koko koulun pikkujouluohjelmaa  
koko koulun yhteinen joulukalenteri

**Kevätlukukausi:**

**Tammikuu**

Radio-ohjelmia (5-6lk)  
Talviolympialaiset

**Helmikuu**

Oppilaiden päivä  
Laskiaisrieha  
Ystävänpäivä ohjelmaa (3-4lk)

**Maaliskuu**

Pääsiäistapahtuma (1-2lk)

**Huhtikuu**

Nurinkurin päivä  
Kuvasuunnistus  
Metsäpäivä

**Toukokuu**

Vappu ohjelmaa  
Hassun hatun päivä  
Päivä liikkumiselle ja pelille